kardosdrur/scandi-wiki huggingface dataset:
François-Antoine Habeneck

François-Antoine Habeneck (født 22. januar 1781 i Mézières, død 8. februar 1849 i Paris) var en fransk musiker.

Habeneck var af tysk herkomst. Som elev af Pierre Baillot ved Conservatoire de Paris blev han violinist i Pariseroperaen samt ledte i perioden 1828–48 Orchestre de la Société des Concerts du Conservatoire, hvilket gennem ham blev verdenskendt, i særdeleshed for deres opførelser af Beethovens symfonier, hvilke Habeneck først indførte i Frankrig.

I 1821–24 var han direktør før Pariseroperaen, og blev i 1825 professor i violin og i 1831 generalinspektør ved konservatoriet, desuden kapelmester ved Pariseroperaen. Habeneck var en fortræffelig god lærer og dirigent; blandt hans elever kan nævnes Jean-Delphin Alard og Hubert Léonard. Habeneck var også komponist.

Kilder 
 

Komponister fra Frankrig
Dirigenter fra Frankrig
Violinister fra Frankrig
Franskmænd i 1700-tallet
Franskmænd i 1800-tallet
Ugglan
Leonid Abalkin

Leonid Abalkin , ( Леони́д Ива́нович Аба́лкин  ; født 5. maj 1930 i Moskva, død 2. maj 2011 smst.) var en russisk økonom. 

Abalkin blev udnævnt til direktør ved Instituttet for økonomi ved Sovjetunionens akademi for videnskab i 1986. Abalkin var medlem af Den Øverste Sovjet i Sovjetunionen med et specielt ansvar for økonomiske anliggender. Abalkin arbejdede senere som rådgiver for præsident Mikhail Gorbatjov og senere for Boris Jeltsin da han var præsident. Under præsident Mikhail Gorbatjovs styre var Abalkin en af de store forkæmpere for en hurtig økonomisk reform.

Abalkin var præsident for International N. D. Kondratiev Foundation.

Kilder 

Økonomer
Personer fra Moskva
Videnskabsfolk fra Rusland
Humlehøjhallen

Humlehøjhallen er en idrætshal i Sønderborg.

Eksterne henvisninger 

 Humlehøjhallens hjemmeside 

Idrætshaller i Danmark
Bygninger, konstruktioner og anlæg i Sønderborg
Sport i Sønderborg
Hendrik Scherpenhuizen

Hendrik Dorotheus Scherpenhuijzen (født 3. april 1882 i Rotterdam, død 28. juni 1971 i Amersfoort) var en nederlandsk fægter, som deltog i de olympiske lege 1924 i Paris.

Scherpenhuijzen var ved legene i 1924 med på det nederlandske hold, som kom på en tredjeplads i holdkonkurrencen i sabel efter Ungarn og Italien. De andre på holdet var Jetze Doorman, Adrianus de Jong, Maarten van Dulm, Jan van der Weil og Henri Wijnoldy-Daniëls. Scherpenhuijzen deltog dog kun i to af de ni kampe, hollænderne udkæmpede i turneringen.

Referencer 

Fægtere fra Nederlandene
Personer fra Rotterdam
Deltagere for Holland ved sommer-OL 1924
Olympiske bronzemedaljevindere fra Holland
Jan van der Weil

Jan van der Wiel (født 31. maj 1892 i Breda, død 24. november 1962 i Haag) var en nederlandsk fægter, som deltog i tre de olympiske lege i 1920'erne.

Van der Wiel stillede ved OL 1920 i Antwerpen op i fem konkurrencer. I den individuelle fleuret-konkurrence blev han syvende og sidst i sin indledende pulje og gik derfor ikke videre i konkurrencen. I holdkonkurrencen i fleuret tabte hollænderne sine to kampe i indledende pulje og gik dermed ikke videre. I kårde vandt van der Wiel sin indledende pulje og gik videre til kvartfinalen. Her blev han imidlertid sidst i sin pulje og gik dermed ikke videre. I den individuelle sabelkonkurrence vandt han ligeledes sin individuelle pulje, og i semifinalen blev han nummer tre, hvilket var nok til at komme i finalen. Her vandt han seks af sine elleve opgør, hvilket gav ham en samlet femteplads. Endelig stillede han op i holdkonkurrrencen i sabel, hvor alle mødte alle, og hollænderne vandt fem af deres syv kampe, hvilket var nok til en tredjeplads og bronzemedaljer.

Ved legene i 1924 i Paris stillede van der Wiel kun op i sabel. Her blev han nummer fem i indledende pulje i den individuelle konkurrence, hvilket ikke var nok til videre deltagelse. I holdkonkurrencen vandt hollænderne alle kampe i indledende pulje, vandt den ene kamp i kvartfinalen, hvorpå sejr over franskmændene i semifinalen bragte dem i finalen. Her blev det til nederlag til italienerne og ungarerne, mens sejren over Tjekkoslovakiet indbragte hollænderne bronzemedalje,

Van der Wiel deltog sidste gang ved OL i 1928 i Amsterdam og stillede igen op i sabel. I den individuelle konkurrence vandt han sin indledende pulje og blev nummer tre i semifinalen, hvorved han var klar til finalen. Her opnåede han kun to ud af elleve sejre og endte på en 11. plads. I holdkonkurrencen vandt hollænderne den indledende pulje, men blev blot nummer tre i semifinalen og kom dermed akkurat ikke i finalen, men sluttede på en delt femteplads.

Referencer 

Fægtere fra Nederlandene
Personer fra Breda
Deltagere for Holland ved sommer-OL 1920
Deltagere for Holland ved sommer-OL 1924
Deltagere for Holland ved sommer-OL 1928
Olympiske bronzemedaljevindere fra Holland
Nederlændere i 1900-tallet
Onfone

Onfone ApS var et dansk teleselskab, der blev etableret i 2006. Selskabet anvendte oprindeligt Telenors mobilnet, men i forbindelse med TDCs overtagelse i 2011 blev kunderne overflyttet til TDCs net. 

Onfone blev i december 2013 afviklet og aktiviteterne lagt ind under YouSee og blev dermed til YouSee Mobil. 

Alle Erhvervskunder hos Onfone blev overflyttet via nummerportering til Fullrate Erhverv.

Eksterne henvisninger 
 YouSee Mobil

Mobilselskaber i Danmark
Danske virksomheder etableret i 2006
TDC
Ophørt i 2013
Pascal (navn)

Pascal eller Pasquale er et drengenavn, der oprindeligt kommer fra de jødisk-talende lande, afledt af Pesach, derefter kom det via det græske sprog i form af "Pashalis" eller "Paschal", og  bruges nu hovedsagelig i romanske lande og i Grækenland.
Navnet betyder oversat til dansk 'født i påsken'. Navnet kan også anvendes som efternavn.

Den feminine form af Pascal er Pascale.

Andre varianter af navnet:
 Paschal
 Pascha
 Pasquale
 Pasqual
 Pascual
 Pascoe
 Pasco

Kendte personer med navnet

Fornavn 
 Pascal Chimbonda en fransk fodboldspiller,
 Pascal Couchepin en schweizisk politiker 
 Pascal Hens en tysk håndboldspiller
 Pascal Yoadimnadji en tidligere regeringschef i Tchad 
 Pascal Lamy er generaldirektør for Verdenshandelsorganisationen (WTO)
 Pascal Cygan en fransk fodboldspiller
 Pascal Cervo en fransk skuespiller
 Pascal Renier en tidligere belgisk fodboldspiller,
 Pascal Mercier en filosof og forfatter fra Schweiz.
 Felice Pasquale Bacciocchi en tidligere fransk officer 
 Pasquale Acquaviva d'Aragona en tidligere katolske kardinal
 Pascual Pérez en tidligere argentinsk bokser

Efternavn 
 Blaise Pascal en fransk matematiker og fysiker
 Jean Pascal en haitiansk-canadisk professionel bokser 
 Jean-Claude Pascal en tidligere fransk musiker og skuespiller.
 Jon Bru Pascal en spansk professionel cykelrytter
 Alain Marie Pascal Prost en tidligere fransk racerkører
 Muhammad Ali Pasha en tidligere vicekonge af Egypten 
 Virginia Ruano Pascual en professionel tennisspiller fra Spanien

Navnet anvendt i fiktion 
 Olivo e Pasquale  en romantisk komisk opera af Gaetano Donizetti

Drengenavne
Sculpture by the Sea

Sculpture by the Sea er en udendørs udstilling af skulpturer, der blev skabt af David Handley, der lavede den første udstilling i Sydney i 1997. Den første udstilling fik 25.000 besøgende. 

I Danmark blev udstillingen afholdt i 2009, 2011, 2013 og 2015, hver gang i Aarhus. I 2009 kunne den ca. halve million besøgende se værker af 60 kunstnere, der havde skulpturer stående ved Tangkrogen i Aarhus på en kyststrækning på tre kilometer. Udstillingen i 2011 blev åbnet af Kronprinsesse Mary torsdag den 2. juni 2011. Udstillingen blev afholdt for sidste gang i Aarhus i 2015.

Se også

Eksterne henvisninger 
 Udstillingens hjemmeside 
 www.sculpturebythesea.com

Referencer 

Sydney
Kunst i Aarhus
Etableret i 1997
Tangkrogen

Tangkrogen er et grønt område på 13,2 hektar i Marselisborgkvarteret i den sydøstlige del af Aarhus midtby. Stedet hedder sådan, fordi der ved anlæggelsen af moler drev tang ind på området.

Der er forskellige aktiviteter i området, såsom cirkus, kræmmermarkeder, koncerter, motionsløb og siden 2009 Sculpture by the Sea i ulige år. Siden 2012 tillige Food Festival. Området har 500 parkeringspladser og der er plads til 20.000 mennesker. Tangkrogen ligger ved Strandvejen og Marselisborg Havn.

Noter

Eksterne henvisninger 

Aarhus' geografi
Parker i Aarhus
Cook County (Minnesota)

Cook County er et county i den amerikanske delstat Minnesota. Amtet ligger nordøstligt i delstaten ved Lake Superior og grænser op til Lake County i vest. Amtet grænser også op imod delstaterne Wisconsin i syd (vandgrænse), Michigan (vandgrænse) i øst og mod Canada i nord.

Cook Countys totale areal er 8.650 km² hvoraf 4.893 km² er vand. I 2000 havde amtet 5.168 indbyggere. Amtets administration ligger i byen Grand Marais. County'et har mange norsk-amerikanere , desuden bor der mange Ojibwa-indianere i Cook County.

Amtet har fået sit navn efter major Michael Cook som deltog i den amerikanske borgerkrig.

Handlingen i Vidar Sundstøls roman Drømmenes Land, som fik Rivertoonprisen i 2008, foregår i Cook County.

Demografi 
Ifølge folketællingen fra 2000 boede der 5.168 personer i amtet. Der var 2.350 husstande med 1.438 familier. Befolkningstætheden var 1 personer pr. km². Befolkningens etniske sammensætning var som følger: 89,45% hvide, 7,59% indianer.

Der var 2.350 husstande, hvoraf 24,40% havde børn under 18 år boende. 52,00% var ægtepar, som boede sammen, 6,10% havde en enlig kvindelig forsøger som beboer, og 38,80% var ikke-familier. 32,50% af alle husstande bestod af enlige, og i 10,80% af tilfældende boede der en person som var 65 år eller ældre.

Gennemsnitsindkomsten for en hustand var $36.640 årligt, mens gennemsnitsindkomsten for en familie var på $47.132 årligt.

Lokaliteter

Eksterne henvisninger 

Counties i Minnesota
Cottonwood County

Cottonwood County er et county i den amerikanske delstat Minnesota. Amtet ligger i de sydlige del af delstaten og grænser op til Redwood County i nord, Brown County i nordøst, Watonwan County i øst, Martin County i sydøst, Jackson County i syd, Nobles County i sydvest og mod Murray County i vest.

Cottonwood Countys totale areal er 1 681 km² hvoraf 23 km² er vand. I 2000 havde amtet 12.167 indbyggere. Amtets administration ligger i byen Windom som også er amtets største by.

Amtet har fået sit navn efter floden Cottonwood River som løber igennem amtet.

Demografi 
Ifølge folketællingen fra 2000 boede der 12.167  personer i amtet. Der var 4.917 husstande med 3,338  familier. Befolkningstætheden var 7 personer pr. km². Befolkningens etniske sammensætning var som følger: 95,23% hvide, 0,34% afroamerikanere.

Der var 4.917 husstande, hvoraf 28,60% havde børn under 18 år boende. 58,10% var ægtepar, som boede sammen, 6,90% havde en enlig kvindelig forsøger som beboer, og 32,10% var ikke-familier. 28,90% af alle husstande bestod af enlige, og i 15.90% af tilfældende boede der en person som var 65 år eller ældre.

Gennemsnitsindkomsten for en hustand var $31.943 årligt, mens gennemsnitsindkomsten for en familie var på $40.237. årligt.

Eksterne henvisninger 

 

Counties i Minnesota
Crow Wing County

Crow Wing County er et county i den amerikanske delstat Minnesota. Amtet ligger i den centrale del af delstaten og grænser op til Aitkin County i nordøst, Mille Lacs County i sydøst, Morrison County i sydvest og mod Cass County i nord.

Crow Wing Countys totale areal er 2.995 km², hvoraf 414 km² er vand. I 2000 havde amtet 55.099 indbyggere. Amtets administration ligger i byen Brainerd.

Amtet har fået sit navn efter en ø i Mississippifloden, som har form som en ravnevinge.

Demografi 
Ifølge folketællingen fra 2000 boede der 55.099 personer i amtet. Der var 22.250 husstande med 15.174 familier. Befolkningstætheden var 24 personer pr. km². Befolkningens etniske sammensætning var som følger: 97,64% hvide, 0,31% afroamerikanere. Indbyggerne i amtets etniske oprindelse: 32,5% tysk, 16,4% norsk, 9,4% svensk, 6,2% irsk.

Der var 22.250 husstande, hvoraf 30,20% havde børn under 18 år boende. 56,70% var ægtepar, som boede sammen, 8,00% havde en enlig kvindelig forsøger som beboer, og 31,80% var ikke-familier. 26,40% af alle husstande bestod af enlige, og i 11,70% af tilfældene boede der en person, som var 65 år eller ældre.

Gennemsnitsindkomsten for en hustand var $37.589 årligt, mens gennemsnitsindkomsten for en familie var på $44.847 årligt.

Eksterne henvisninger 

Counties i Minnesota
Dakota County (Minnesota)

Dakota County er et county i den amerikanske delstat Minnesota. Amtet ligger i de sydøstlige del af delstaten og grænser op til Ramsey County i nord, Washington County i nordøst, Goodhue County i sydøst, Rice County i sydvest, Scott County i vest og mod Hennepin County i nordvest. Amtet har også grænser til delstaten Wisconsin i øst.

Dakota totale areal er 1.519 km² hvoraf 43 km² er vand. I 2000 havde amtet 355.904 indbyggere. Amtets administration ligger i byen Hastings.

Amtet blev grundlagt i 1849 og har fået sit navn efter Dakota-indianerne.

Demografi 
Ifølge folketællingen fra 2000 boede der 355.904 personer i amtet. Der var 131.151 husstande med 94.035 familier. Befolkningstætheden var 625 personer pr. km². Befolkningens etniske sammensætning var som følger: 91,36% hvide, 2,27% afroamerikanere.

Der var 131.151 husstande, hvoraf 40,00% havde børn under 18 år boende. 59,20% var ægtepar, som boede sammen, 9,10% havde en enlig kvindelig forsøger som beboer, og 28,30% var ikke-familier. 21,70% af alle husstande bestod af enlige, og i 5,50% af tilfældende boede der en person som var 65 år eller ældre.

Gennemsnitsindkomsten for en hustand var $61.863 årligt, mens gennemsnitsindkomsten for en familie var på $71.062 årligt.

Eksterne henvisninger 

Counties i Minnesota
Dodge County (Minnesota)

Dodge County er et county i den amerikanske delstat Minnesota. Amtet ligger i de sydøstlige del af delstaten og grænser op til Rice County i nordvest, Goodhue County i nordøst, Olmsted County i øst, Mower County i syd og mod Steele County i vest.

Dodge Countys totale areal er 1.139 km² hvoraf 0 km² er vand. I 2000 havde amtet 19.355 indbyggere. Amtets administration ligger i byen Mantorville.

Amtet har fået sit navn efter senator Henry Dodge.

Demografi 
Ifølge folketællingen fra 2000 boede der 17.731 personer i amtet. Der var 6.420 husstande med 4.853 familier. Befolkningstætheden var 16 personer pr. km². Befolkningens etniske sammensætning var som følger: 91,36% hvide, 2,27% afroamerikanere.

Der var 6.420 husstande, hvoraf 40,70% havde børn under 18 år boende. 64,70% var ægtepar, som boede sammen, 7,20% havde en enlig kvindelig forsøger som beboer, og 24,40% var ikke-familier. 20,20% af alle husstande bestod af enlige, og i 9,70% af tilfældende boede der en person som var 65 år eller ældre.

Gennemsnitsindkomsten for en hustand var $47.437 årligt, mens gennemsnitsindkomsten for en familie var på $54.261 årligt.

Eksterne henvisninger 

Counties i Minnesota
Douglas County (Minnesota)

Douglas County er et county i den amerikanske delstat Minnesota. Amtet ligger i de centrale del af delstaten og grænser op til Otter Tail County i nord, Todd County i nordøst, Stearns County i sydøst, Pope County i syd, Stevens County i sydvest og mod Grant County i vest.

Douglas Countys totale areal er 1.865 km² hvoraf 222 km² er vand. I 2000 havde amtet 32.821 indbyggere. Amtets administration ligger i byen Alexandria.

Amtet har fået sit navn efter politiker og præsidentkandidat Stephen A. Douglas.

Demografi 
Ifølge folketællingen fra 2000 boede der 32.821 personer i amtet. Der var 13.276 husstande med 9.027 familier. Befolkningstætheden var 20 personer pr. km². Befolkningens etniske sammensætning var som følger: 98,49% hvide, 0,18% afroamerikanere.

Der var 13.276 husstande, hvoraf 29,90% havde børn under 18 år boende. 59,00% var ægtepar, som boede sammen, 6,40% havde en enlig kvindelig forsøger som beboer, og 32,00% var ikke-familier. 26,50% af alle husstande bestod af enlige, og i 12,30% af tilfældende boede der en person som var 65 år eller ældre.

Gennemsnitsindkomsten for en hustand var $37.703 årligt, mens gennemsnitsindkomsten for en familie var på $46.250 årligt.

Eksterne henvisninger 

Counties i Minnesota
Faribault County

Faribault County er et county i den amerikanske delstat Minnesota. Amtet ligger i den sydlige del af delstaten og grænser op til Blue Earth County i nord, Waseca County i nordøst, Freeborn County i øst og mod Martin County i vest. Amtet grænser også op til delstaten Iowa i syd.

Faribault totale areal er 1.869 km² hvoraf 21 km² er vand. I 2000 havde amtet 16.181 indbyggere. Amtets administration ligger i byen Blue Earth. 

Amtet har fået sit navn efter Jean Baptiste Faribault.

Demografi 
Ifølge folketællingen fra 2000 boede der 16.181 personer i amtet. Der var 6.652 husstande med 4.476 familier. Befolkningstætheden var 9 personer pr. km². Befolkningens etniske sammensætning var som følger: 97,11% hvide, 0,24% afroamerikanere.

Der var 6,652 husstande, hvoraf 28,50% havde børn under 18 år boende. 57,80% var ægtepar, som boede sammen, 6,10% havde en enlig kvindelig forsøger som beboer, og 32,70% var ikke-familier. 29,70% af alle husstande bestod af enlige, og i 16,80% af tilfældende boede der en person som var 65 år eller ældre.

Gennemsnitsindkomsten for en hustand var $34.440 årligt, mens gennemsnitsindkomsten for en familie var på $41.793 årligt.

Eksterne henvisninger 

Counties i Minnesota
Fillmore County (Minnesota)

Fillmore County er et county i den amerikanske delstat Minnesota. Amtet ligger i den sydøstlige del af delstaten og grænser op til Winona County i nordøst, Houston County i øst, Mower County i vest og mod Olmsted County i nordøst. Amtet grænser også op til delstaten Iowa i syd.
 
Amtet har fået sit navn efter USAs trettende præsident Millard Fillmore.

Demografi 
Ifølge folketællingen fra 2000 boede der 21.122 personer i amtet. Der var 8.228 husstande med 5.718 familier. Befolkningstætheden var 9 personer pr. km². Befolkningens etniske sammensætning var som følger: 98,92% hvide, 0,17% afroamerikanere.

Der var 8.228 husstande, hvoraf 30,90% havde børn under 18 år boende. 60,60% var ægtepar, som boede sammen, 6,10% havde en enlig kvindelig forsøger som beboer, og 30,50% var ikke-familier. 26,60% af alle husstande bestod af enlige, og i 14,00% af tilfældende boede der en person som var 65 år eller ældre.

Gennemsnitsindkomsten for en hustand var $36.651 årligt, mens gennemsnitsindkomsten for en familie var på $44.883 årligt.

Eksterne henvisninger 

Counties i Minnesota
Willmar (Minnesota)

Willmar er en by og amtshovedstaad i Kandiyohi County, Minnesota, USA. Befolkningen var på 19.610 ifl. 2010 census.

Willmar har postnummer 56201.

Byer i Minnesota
Computer Automated Measurement and Control

Computer Automated Measurement And Control (CAMAC) er en standardbus for styring og dataopsamling typisk brugt i partikelfysik- og kernefysik-eksperimenter og i industrien. CAMAC tillader udveksling af data imellem de enkelte tilføjelsesmoduler (hvilke der kan være op til 24 af, i en enkelt kasse) og styreenheden. Styreenheden kommunikerer med en PC eller et VME-CAMAC interface.

Standarden blev oprindeligt defineret af ESONE komitéen som EUR 4100 i 1972. Denne dækker over de mekaniske parametre, elektriske parametre og selve logikken – protokollen – bag bussen for de enkelte tilføjelsesmoduler. Bussen er en parallel bus.

CAMAC standarden omfatter følgende IEEE standarder:

 583 Hoveddefinitionen
 683 Overførsel af blok data (Q-stop og Q-scan)
 596 Parallel Branch Highway systemer
 595 Serial Highway systemer
 726 Samtidslogik for CAMAC
 675 Bestemmelser og support for styreenhed
 785 FORTRAN sub-rutiner for CAMAC

De enkelte tilføjelsesmoduler kaldes ud fra deres geografiske placeringen i kassen. De første 22 indgange fra venstre er tilgængelige for applikationsmoduler, mens de sidste 2 er dedikeret til styreenheder. En enkelt indgang har 16 sub-adresser (fra 0 til 15).

En indgang styres af styreenheden med 32 forskellige funktionskoder (fra 0 til 31). De første 8 (fra 0 til 7) er læsefunktioner der overfører data til styreenheden, mens 16-23 er skrivefunktioner der overfører data fra styreenheden til det enkelte tilføjelsesmodul.

Udover disse funktionskoder der er adresseret direkte til de enkelte tilføjelsesmoduler, er der også nogle globale funktioner defineret:

 I – Hindre/stoppe
 Z – Nulstil
 C – Fjern hindring

Den oprindelige standard kunne overføre 24 bit pr. mikrosekund. Senere udgaver tillader dog såkaldte mindre cyklusser, hvor der kan overføres helt ned til hvert 450nS. En senere kompatibel standard kaldet Fast CAMAC tillader at indstille cyklustiden pr. tilføjelsesmodul i stedet for at gøre det for hele kassen på én gang.

I 1984 bliver FASTBUS-standarden introduceret til at overtage for CAMAC i meget store systemer.

Eksterne henvisninger 
 An Introduction to CAMAC 
 Images of CAMAC modules 
 CAMAC on Linux 

Busser (datakommunikation)
Arena Aabenraa

Arena Aabenraa , tidligere Aabenraa Idrætscenter eller Aabenraahallerne er et idrætscenter i Aabenraa, der blandt andet inkluderer en hal til f.eks. håndbold, en svømmehal og et vandland. Hallen bruges blandt andet af SønderjyskE Håndbolds damehold. 

Efter en ombygning i 2017 skiftede centeret navn til Arena Aabenraa.

Referencer

Eksterne henvisninger 
 Idrætscentrets hjemmeside

Idrætshaller i Danmark
Sport i Aabenraa
Bygninger, konstruktioner og anlæg i Aabenraa
Svømmehaller i Danmark
Barthold Kuijken

Barthold Kuijken (født 1949 i Dilbeek) er en belgisk fløjtenist, blokfløjtespiller og dirigent, som har specialiseret sig i fortolkning af tidlig musik på historiske instrumenter.

Han voksede op i et musikalsk miljø, hvor begge hans brødre allerede spillede intensivt, og hvor historisk fortolkning af musik tidligt blev en fast del af hans hverdag. 

I 2007 blev han den første i Belgien til at få en Ph.D.-grad i musik, på Vrije Universiteit Brussel. Hans afhandling havde titlen: "The Notation is not the Music – Reflections on more than 40 years' intensive practice of Early Music."

Eksterne henvisninger 
 Lebenslauf auf der persönlichen Webseite

Dirigenter fra Belgien
Tidlig musik
Fløjtenister fra Belgien
1. division 2011-12 (fodbold)

Sæson 2011-12 i 1. division, som er den næstbedste række i Danmarksturneringen i fodbold. Den administreres af DBU. Vinderen og andenpladsen rykker op i Superligaen. Nr. 12, 13 og 14 rykker ned i 2. division.

Deltagere

Kort over deltagere

Klubinformationer 
(pr. 1. maj 2012)

Stilling

Resultater 
I denne tabel er hjemmeholdet skrevet i kolonnen til venstre.

Topscorerliste 

Opdateret: 10. juni 2012

Eksterne henvisninger 
 Dansk Boldspil-Unions officielle hjemmeside 
 1. divisions officielle hjemmeside

Fodnoter 

Sæsoner i 1. division (fodbold)
Fodboldsæson 2011-12
CAMAC

CAMAC eller Camac har flere betydninger:
 Computer Automated Measurement and Control – standardbus for styring og dataopsamling
 Camac (flod) – biflod til Liffey i Dublin-området, Irland
 Les Harpes Camac – fransk firma som producerer harper